|  |  |
| --- | --- |
| RKP: 17466  Matični broj: 03999351  Naziv obveznika: Ekonomska škola Pula  Pošta i mjesto: 52100 Pula  Ulica i kućni broj: Kovačićeva 3  Razina: 31  Šifra djelatnosti: 8532  Razdjel: 0  Šifra općine: 359 | AOP oznaka razdoblja: 2024-06  OIB: 47059499324 |

**BILJEŠKE**

**za razdoblje od 1. siječnja do 30. lipnja 2024. godine**

**Uvodni dio**

Ekonomska škola Pula je srednjoškolska odgojno-obrazovna ustanova koja obrazuje

učenike u četverogodišnjim obrazovnim programima iz sektora ekonomije, trgovine i poslovne administracije za zanimanja ekonomist i poslovni tajnik.

Ekonomska škola Pula osnovana je Odlukom Skupštine Županije o prestanku postojanja Škole u društvenim djelatnostima Pula i osnivanju Gimanzije, Ekonomske škole i Medicinske škole, od 25.6.1992. godine.

Ekonomska škola Pula upisuje dva razredna odjela koji se školuju za zanimanje ekonomist te jedan razredni odjel koji se školuje za zanimanje poslovni tajnik. U svaki razredni odjel upisuje se ukupno 24 učenika.

U šk.god. 2023./2024. Ekonomsku školu Pula pohađa ukupno 274 učenika te je zaposleno ukupno 47 redovnih radnika i 9 pomoćnika u nastavi kroz program Mozaik 6.

Škola ima odobrenje Ministarstva znanosti i obrazovanja za nastavne planove i programe iz sektora ekonomije, trgovine i poslovne administracije za zanimanje ekonomist i poslovni tajnik.

Djelatnost Škole ostvaruje se na temelju Nastavnog plana i programa, Školskog kurikuluma i Godišnjeg plana i programa rada i kurikuluma zanimanja, a u skladu sa Zakonom o ustanovama (NN 76/93, 29/97, 47/99, 35/08), Zakonom o odgoju i obrazovanju u osnovnoj i srednjoj školi (NN 87/08, 86/09, 92/10, 105/10- ispravak, 90/11, 5/12, 16/12, 86/12, 126/12, 94/13, 152/14, 7/17, 68/18, 98/19) i Statutom Škole.

Obveza sastavljanja financijskih izvještaja u sustavu proračuna propisana je odredbama čl. 105 Zakona o proračunu („Narodne novine”, br. 87/08, 136/12 i 15/15), a Pravilnikom o financijskom izvještavanju u proračunskom računovodstvu („Narodne novine”, br. 3/15, 93/15, 135/15, 2/17, 28/17, 112/18 i 126/19) propisani su obrasci, njihov sadržaj i oblik financijskih izvještaja. Financijski izvještaj za proračunsku godinu sastavlja se na sljedećim obrascima:

* Izvještaj o prihodima i rashodima, primicima i izdacima na obrascu PR-RAS
* Izvještaj o obvezama na obrascu OBVEZE

Pored navedenih obrazaca, sastavni dio financijskog izvještaja su i Bilješke uz financijski izvještaj i Tablice s popisom ugovornih obveza i sudskim sporovima.

**Bilješke uz Izvještaj o prihodima i rashodima, primicima i izdacima**

Šifra 6361 Tekuće pomoći iz proračuna koji im nije nadležan odstupaju od prethodne godine zbog povećanja osnovice i koeficijenata za obračun plaća od 01.03.2024. godine, kao i zbog većeg broja pomoćnika u nastavi i povećanja njihove satnice .

Šifra 6391 Tekući prijenosi između proračunskih korisnika istog proračuna odnosi se na primljena sredstva za dnevnice od druge škole.

Šifra 6526 Ostali nespomenuti prihodi – evidentirane su uplate učenika za izlete, natjecanja, prihodi od zakasnina za školsku knjižnicu i za povećane troškove obrazovanja.

Šifra 6615 Prihodi od prodaje proizvoda i usluga povećani su u odnosu na isto razdoblje prethodne godine zbog povećanog broja sati za koje su učionice date u najam, kao i zbog ponovnog aktiviranja ugovora sa Sveučilištem Securus – u 2020.g. je potpisan ugovor o najmu prostora ali je zbog korone stavljen u mirovanje.

Šifra 6631 Tekuće donacije odnose se na primljenu donacije od Infobipa – donirali su nam 4 prijenosna računala.

Šifra 6711 Prihodi iz nadležnog proračuna povećani su zbog promjene u načinu ostvarivanja ovih prihoda sa 01.01.2024. godine (od prijelaza na riznicu, osnivač nam doznačava sredstva po stvarnom trošku, dok su nam ranije sredstva doznačavana kroz mjesečne akontacije).

Šifra3111 Rashodi za zaposlene povećani su zbog povećanja koeficijenata za obračun plaće, povećanja osnovice pomoćnicima u nastavi kao izbog većeg broja pomoćnika u nastavi.

Šifra 312 Ostali rashodi za zaposlene povećani su zbog povećanih prava po novom KU u odnosu na prethodnu godinu.

Šifra 3132 Doprinosi za zdravstveno osiguranje veći su u odnosu na prethodno izvještajno razdoblje zbog povećanja mase za plaće.

Šifra 3211 Izdaci za službena putovanja su manji jer jer smanjen broj odlazaka na natjecanja i stručne ekskurzije u odnosu na isto razdoblje prethodne godine.

Šifra 3212 Naknada za prijevoz zaposlenika uvećana je zbog povećanja broja radnika koji su ostvarili pravo na prijevoz i zbog većeg broja radnika koji ostvaruju naknadu prijevoza po cijeni koštanja goriva.

Šifra 3213 Stručno usavršavanje se uglavnom održava početkom nastavne godine (mjesec kolovoz, rujan) pa sada nema troškova.

Šifra 3221 Smanjeni su troškovi uredskog materijala (u koji spada i materijal za nastavu) zbog manjih potreba za nabavom materijala za nastavu.

Šifra 3222 Materijal i sirovine odnosi se na shemu školskog voća, manje je troškova u odnosu na isto razdoblje zbog manje naručivanih količina.

Šifra 3223 Smanjeni su troškovi energenata jer je zbog blage zime bilo manje potrebe za dodatnim zagrijavanjem prostora.

Šifra 3224 U odnosu na 2023. g. više je nabavljano materijala za tekuće održavanje zbog povećanih potreba za istim.

Šifra 3225 U ovom obračunskom razdoblju nabavljeno je više sitnog inventara nego u istom razdoblju lani jer nastojimo urediti školsko dvorište, sve u cilju poboljšanja uvjeta boravka u školskom prostoru. Zbog toga smo nabavili 3 velika stola sa klupama gdje učenici provode odmore, a po potrebi i nastavu na otvorenom.

Šifra 3231 Usluge telefona i prijevoza – manji su troškovi prijevoza učenika s teškoćama – manji je broj učenika koji koristi ovaj prijevoz u odnosu na prethodno razdoblje.

Šifra 3232 Usluge tekućeg održavanja su manje jer je prethodne godine plaćeno za izradu zida i ograđivanja dvorišnog prostora koje je započeto u 2022.g.

Šifra 3234 Trošak komunalnih usluga je povećan zbog povećanja cijena vode i odvoza smeća kao i zbog obavljenog godišnjeg čišćenja dimnjaka.

Šifra 3235 Zakupnine i najamnine (najam dvorane za održavanje nastave TZK i najam aparata za fotokopiranje) manji su zbog manje održanih sati nastave u odnosu na prethodnu godinu.

Šifra 3236 Zdravstveni pregledi zaposlenika u tekućoj godini obavljeni su početkom ožujka i travnja (lani je započeto u srpnju).

Šifra 3237 Intelektualne usluge su smanjene tj. nema ij jer nije bilo potrebe za istima.

Šifra 324 Iznos se odnosi na izvršenu isplatu učenici koja je bila na državnom natjecanju.

Šifra 329 Ostali nespomenuti rashodi poslovanja manji su u odnosu na prethodnu godinu jer nema troškova sudskih pristojbi i sudskih postupaka (sve tužbe su isplaćene lani). Ostali troškovi ove skupine su isto smanjeni zbog maksimalne racionalizacije pri trošenju.

Šifra 343 Ostali financijski rashodi veći su zbog povećanja troškova za vođenje računa – bankarskih usluga i zbog povećanja troškova kamata iz poslovnih odnosa zbog prijelaza na sustav lokalne riznice (zbog prilagođavanja informacijskom sustavu došlo je kašnjenja pri plaćanju usluga).

Šifra 3812 Smanjenje tekućih donacija odnosi se na manji broj učenica u školi u odnosu na

prethodnu godinu.

Šifra 422 Odnosi se na primljenu donaciju od Infobipa - 4 prijenosna računala, pojedinačne procijenjene vrijednosti 250,00 €.

Šifra 4241 Lani je u istom razdoblju nabavljano knjiga za školsku knjižnicu, a ove godine se planira nabava prema kraju godine na sajmovima knjiga u Zagrebu i Puli.

Šifra Y005 Rezultat poslovanja na dan 30.06. 2024.g. je višak prihoda od =4.570,77 € i manji je u odnosu na isto razdoblje prethodne godine zbog povećanja troškova i nastojanja da se preostali višak kontinuirano troši.

**Bilješke uz Izvještaj o obvezama**

Šifra V006 Stanje obveza na dan 30.06.24. iznosi =109.735,06 € i odnosi se na:

* obveze za zaposlene =94.324,38 €
* obveze za materijalne rashode =327,20 €
* ostale tekuće obveze =15.083,48 €

**Bilješke uz Tablicu 1 Popis ugovornih obveza i 2 Popis sudskih sporova**

Škola nije izdala niti jedan instrument osiguranja plaćanje koji bi mogao teretiti poslovanje.

U evidenciji sudskih sporova u tijeku ili u najavi nemamo sudskih sporova.

Pula, 10. 07. 2024.

Osoba za kontakt: Renata Marković, tel. 052/380-558

Zakonski predstavnik

\_\_\_\_\_\_\_\_\_\_\_\_\_\_\_\_\_\_\_\_\_

Petko Radulović, dipl.oec.